બાંધણીને તમે માત્ર સાડી નહી પરંતુ મલ્ટીવેર તરીકે પહેરી શકો છો. બાંધણીને કોટનમાંથી બનાવવામાં આવે છે જેથી એ એક દેશી લુક આપશે. અને આજકાલ તો મિક્સ એન્ડ મેચનો ટ્રેન્ડ ચાલી રહ્યો છે ત્યારે બાંધણીને તમે બીજા કોઇ પણ ફેબ્રિક સાથે મેચ કરીને પહેરશો તો પણ સ્માર્ટ લુક આપશે. બાંધણી કોટનમાં તો બને જ છે પરંતુ સાથે-સાથે પ્યોર સિલ્ક, પ્યોર શિફોન, અને કોટન સિલ્કમાં પણ બને છે. પ્યોર સિલ્ક એ ખૂબ હેવી લુક આપે છે જેથી તમે તેને કોઇ ફંક્શનમાં પણ પહેરી શકો છો. મહિલાઓમાં બાંધણીની સાડી તો ઓલટાઇમ ફેવરીટ છે જ પણ જો કંઇ અલગ ટ્રાય કરવુ હોય તો હાફ-હાફ સાડી ડીઝાઇન પર પસંદગી ઉતારી શકાય છે. હાફ બાંધણી અને હાફ લહેરીયુ અથવા તો હાફ બાંધણી અને પાલવ જામાવરમનો એ રીતે ડીઝાઇન કરી શકાય.